डिजिटल प्रविधिमा आएको परिवर्तनका कारण अहिलेको पुस्तामा असर परेको बताउँछन् गायक नवीन के भट्टराई । ‘अहिलेको स्रोता भनेको डिजिटल र भिडियो बेस्ड भए । हिजोआज बजारमा आउने गीतहरू मेलोडियस नै छैनन् भने शब्दहरूमा क्वालिटी छैन । लाइभ म्युजिकमा पर्फमेन्स गर्नेहरूका लागि त कमाइ राम्रो छ । अरूको गीत कपी गरेर गाउनेहरूका लागि मात्र हो गाह्रो हुने । म ब्यान्डसहित नेपालका विभिन्न कन्सर्ट र विदेशका कार्यक्रमहरूमा पर्फमेन्स गर्न व्यस्त छु’, नवीनले सुनाए– ‘यस्ता प्रोगाम रियल आर्टिस्टका लागि कमाइको राम्रो स्रोत हो । तर यस्ता प्रोगाम नै नहुने हो भने त कसरी सर्भाइभ हुन सकिएला त ?’
